CELEX: 32022D0819
Language: fi
Date: 2022-05-24 00:00:00
Title: Komission täytäntöönpanopäätös (EU) 2022/819, annettu 24 päivänä toukokuuta 2022, Yhdistyneen kuningaskunnan maksajavirastojen tilien tarkastamisesta ja hyväksymisestä varainhoitovuoden 2021 osalta siltä osin kuin on kyse Euroopan maatalouden tukirahastosta (maataloustukirahastosta) vuosien 2014–2020 monivuotisen rahoituskehyksen ja aiempien rahoitusnäkymien mukaisesti rahoitetuista menoista aiheutuvista veloista (tiedoksiannettu numerolla C(2022) 3306) (Ainoastaan englanninkielinen teksti on todistusvoimainen)

25.5.2022   
               
               
                  FI
               
               
                  Euroopan unionin virallinen lehti
               
               
                  L 146/107
               
            
         KOMISSION TÄYTÄNTÖÖNPANOPÄÄTÖS (EU) 2022/819,
         annettu 24 päivänä toukokuuta 2022,
         Yhdistyneen kuningaskunnan maksajavirastojen tilien tarkastamisesta ja hyväksymisestä varainhoitovuoden 2021 osalta siltä osin kuin on kyse Euroopan maatalouden tukirahastosta (maataloustukirahastosta) vuosien 2014–2020 monivuotisen rahoituskehyksen ja aiempien rahoitusnäkymien mukaisesti rahoitetuista menoista aiheutuvista veloista
         
            
               (tiedoksiannettu numerolla C(2022) 3306)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 51 artiklan yhdessä Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’, 131 ja 138 artiklan kanssa,
         on kuullut maatalousrahastojen komiteaa,
         sekä katsoo seuraavaa:
         
                     (1)
                  
                  
                     Asetuksen (EU) N:o 1306/2013 51 artiklan mukaan komissio tarkastaa ja hyväksyy mainitun asetuksen 7 artiklassa tarkoitettujen maksajavirastojen tilit Yhdistyneen kuningaskunnan toimittamien tilinpäätösten sekä niiden liitteenä toimitettujen tarkastamiseen ja hyväksymiseen tarvittavien tietojen ja tilien täydellisyyttä, täsmällisyyttä ja todenperäisyyttä koskevan tarkastuslausunnon sekä todentamisviranomaisten laatimien kertomusten perusteella ennen kyseessä olevaa varainhoitovuotta seuraavan vuoden toukokuun 31 päivää.
                  
               
                     (2)
                  
                  
                     Erosopimuksen 138 artiklan 1 kohdan nojalla Yhdistyneellä kuningaskunnalla on asetuksen (EU) N:o 1306/2013 54 artiklan, 58 artiklan 1 kohden e alakohdan ja 58 artiklan 2 kohdan mukaisesti velvollisuus varmistaa edelleen hallinto- ja valvontajärjestelmän toiminta maataloustukirahastosta vuosien 2014–2020 monivuotisen rahoituskehyksen tai aiempien rahoitusnäkymien nojalla rahoitetuista menoista aiheutuvien velkojen toteamista, kirjaamista ja takaisinperintää varten.
                  
               
                     (3)
                  
                  
                     Asetuksen (EU) N:o 1306/2013 39 artiklan mukaan maatalouden varainhoitovuosi alkaa 16 päivänä lokakuuta vuonna N-1 ja päättyy 15 päivänä lokakuuta vuonna N. Varainhoitovuoden 2021 tilejä tarkastettaessa ja hyväksyttäessä olisi otettava huomioon Yhdistyneelle kuningaskunnalle 16 päivän lokakuuta 2020 ja 15 päivän lokakuuta 2021 välisenä aikana aiheutuneiden velkojen toteaminen, kirjaaminen ja takaisinperintä, kuten komission täytäntöönpanoasetuksen (EU) N:o 908/2014 (2) 11 artiklan 1 kohdassa säädetään.
                  
               
                     (4)
                  
                  
                     Komissio on tarkastanut Yhdistyneen kuningaskunnan sille toimittamat tiedot ja ilmoittanut Yhdistyneelle kuningaskunnalle tarkastustensa tulokset sekä ehdottamansa muutokset.
                  
               
                     (5)
                  
                  
                     Komissio voi antaa tilinpäätöksen ja liiteasiakirjojen perusteella Yhdistyneen kuningaskunnan maksajavirastojen ”Department of Agriculture, Environment and Rural Affairs”, ”The Scottish Government Rural Payments and Inspections Directorate”, ”Welsh Government” ja ”Rural Payments Agency” osalta päätöksen toimitettujen tilinpäätösten täydellisyydestä, täsmällisyydestä ja todenperäisyydestä.
                  
               
                     (6)
                  
                  
                     Asetuksen (EU) N:o 1306/2013 54 artiklan 2 kohdassa säädetään, että jos sääntöjenvastaisuuksien vuoksi tehtävää takaisinperintää ei toteuteta neljän vuoden kuluessa perintäpyynnön päivämäärästä tai kahdeksan vuoden kuluessa, jos perintäasia on viety kansalliseen tuomioistuimeen, takaisin perimättä olevasta tuesta aiheutuvista taloudellisista seurauksista vastaa 50 prosentin osalta Yhdistynyt kuningaskunta. Asetuksen (EU) N:o 1306/2013 54 artiklan 4 kohdan mukaan Yhdistyneen kuningaskunnan on liitettävä komissiolle täytäntöönpanoasetuksen (EU) N:o 908/2014 29 artiklan mukaisesti toimitettavaan vuotuiseen tilinpäätökseen todennettu taulukko, jossa ilmoitetaan Yhdistyneelle kuningaskunnalle asetuksen (EU) N:o 1306/2013 54 artiklan 2 kohdan soveltamisesta aiheutuneet määrät. Säännöt Yhdistyneen kuningaskunnan ilmoitusvelvollisuudesta, joka koskee takaisin perittäviä määriä, vahvistetaan täytäntöönpanoasetuksessa (EU) N:o 908/2014. Täytäntöönpanoasetuksen (EU) N:o 908/2014 liitteessä II esitetään mallitaulukko, jota Yhdistyneen kuningaskunnan on käytettävä toimittaessaan takaisin perittäviä määriä koskevia tietoja. Komissio päättää Yhdistyneen kuningaskunnan toimittamien taulukoiden perusteella taloudellisista seurauksista, joita sovelletaan, kun takaisinperintää ei ole toteutettu neljän tai kahdeksan vuoden kuluessa.
                  
               
                     (7)
                  
                  
                     Asetuksen (EU) N:o 1306/2013 54 artiklan 3 kohdan nojalla Yhdistynyt kuningaskunta voi asianmukaisesti perustelluissa tapauksissa päättää jättää takaisinperinnän suorittamatta. Tällainen päätös voidaan tehdä vain, jos takaisinperinnästä aiheutuneet ja todennäköisesti aiheutuvat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai sääntöjenvastaisuudesta oikeudellisesti vastuussa olevien henkilöiden maksukyvyttömyyden vuoksi, kun se on todettu ja tunnustettu asianomaisen jäsenvaltion kansallisen lainsäädännön mukaisesti. Jos tällainen päätös on tehty neljän vuoden kuluessa perintäpyynnön päivämäärästä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti unionin talousarviosta. Määrät, joiden osalta Yhdistynyt kuningaskunta on päättänyt olla suorittamatta takaisinperintää, sekä päätöksen perustelut esitetään kyseisen asetuksen 54 artiklan 4 kohdassa ja 102 artiklan 1 kohdan ensimmäisen alakohdan c alakohdan iv luetelmakohdassa tarkoitetussa yhteenvetokertomuksessa. Nämä määrät eivät siten jää Yhdistyneen kuningaskunnan vastattaviksi, vaan ne katetaan unionin talousarviosta.
                  
               
                     (8)
                  
                  
                     Asetuksen (EU) N:o 1306/2013 51 artiklan mukaisesti tällä päätöksellä ei rajoiteta sellaisten päätösten soveltamista, jotka komissio voi myöhemmin hyväksyä unionin sääntöjen vastaisesti toteutettujen menojen jättämiseksi unionin rahoituksen ulkopuolelle,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään asetuksen (EU) N:o 1306/2013 54 artiklan, 58 artiklan 1 kohdan e alakohdan ja 58 artiklan 2 kohdan mukaisesti Yhdistyneen kuningaskunnan maksajavirastojen ”Department of Agriculture, Environment and Rural Affairs”, ”The Scottish Government Rural Payments and Inspections Directorate”, ”Welsh Government” ja ”Rural Payments Agency” tilit varainhoitovuoden 2021 osalta siltä osin kuin on kyse Euroopan maatalouden tukirahastosta (maataloustukirahastosta) vuosien 2014–2020 monivuotisen rahoituskehyksen ja aiempien rahoitusnäkymien mukaisesti rahoitetuista menoista aiheutuvista veloista.
            Tämän päätöksen liitteessä vahvistetaan Yhdistyneeltä kuningaskunnalta tämän päätöksen nojalla perittävät tai sille maksettavat määrät, asetuksen (EU) N:o 1306/2013 54 artiklan 2 kohdan soveltamisesta johtuvat määrät mukaan luettuina.
         
         
            2 artikla
            Tällä päätöksellä ei rajoiteta sellaisten sääntöjenmukaisuuden tarkastusmenettelyyn liittyvien myöhempien päätösten soveltamista, jotka komissio voi antaa asetuksen (EU) N:o 1306/2013 52 artiklan nojalla unionin sääntöjen vastaisesti toteutettujen menojen jättämiseksi unionin rahoituksen ulkopuolelle.
         
         
            3 artikla
            Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
         
         
            Tehty Brysselissä 24 päivänä toukokuuta 2022.
            
               
                  Komission puolesta
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 347, 20.12.2013, s. 549.
         
            (2)  Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).
      
      
         
            LIITE
            
               Maksajavirastojen tilien tarkastaminen ja hyväksyminen
            
            
               Varainhoitovuosi 2021 – maataloustukirahasto
            
            
               Yhdistyneeltä kuningaskunnalta perittävä tai sille maksettava määrä
            
            
                         
                     
                     
                         
                     
                     
                        2021 – Maksajavirastojen menot / käyttötarkoitukseensa sidotut tulot, joita koskevat tilit on
                     
                     
                        a + b yhteensä
                     
                     
                        Maataloustukirahastoon liittyvä asetuksen (EU) N:o 1306/2013 54 artiklan 2 kohdan mukaisesti veloitettava määrä
                     
                     
                        Yhteensä
                     
                     
                        Yhdistyneeltä kuningaskunnalta perittävä (–) tai sille maksettava (+) määrä 1)
                     
                  
                        tarkastettu ja hyväksytty
                     
                     
                        jätetty päätöksen ulkopuolelle
                     
                  
                        = vuosi-ilmoituksessa ilmoitetut menot / käyttötarkoitukseensa sidotut tulot
                     
                     
                        = kuukausi-ilmoituksissa ilmoitetut menot / käyttötarkoitukseensa sidotut tulot yhteensä
                     
                  
                         
                     
                     
                         
                     
                     
                        a
                     
                     
                        b
                     
                     
                        c =a + b
                     
                     
                        d
                     
                     
                        e=c+d
                     
                     
                        f=e
                     
                  
                        UK
                     
                     
                        Englannin punta
                     
                     
                        0,00 
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        euro
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        -2 397 512,90 
                     
                  
               
            
                         
                     
                     
                         
                     
                     
                        Menot 2)
                     
                     
                        Käyttötarkoitukseensa sidotut tulot 2)
                     
                     
                        54 artiklan 2 kohta (=d)
                     
                     
                        Yhteensä (=f)
                     
                  
                        08 02 06 01
                     
                     
                        6200
                     
                     
                        6200
                     
                  
                        g
                     
                     
                        h
                     
                     
                        i
                     
                     
                        j=g+h+i
                     
                  
                        UK
                     
                     
                        Englannin punta
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        euro
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                  
                        1)
                     
                     
                        Yhdistyneeltä kuningaskunnalta perittävää tai sille maksettavaa määrää laskettaessa otetaan huomioon joko vuosi-ilmoituksessa ilmoitetut tarkastetut ja hyväksytyt menot yhteensä (sarake a) tai kuukausi-ilmoituksissa ilmoitetut, tilien tarkastamisen ja hyväksymisen ulkopuolelle jätetyt menot yhteensä (sarake b). Sovellettava valuuttakurssi: Komission delegoidun asetuksen (EU) N:o 907/2014 11 artiklan 1 kohdan ensimmäisen alakohdan toinen virke.
                     
                  
                        2)
                     
                     
                        Budjettikohta 08 02 06 01 jaetaan negatiivisiin oikaisuihin, joista tulee käyttötarkoitukseensa sidottuja tuloja budjettikohdassa 62 00, ja Yhdistyneen kuningaskunnan kannalta positiivisiin oikaisuihin, jotka sisällytetään kohdan 08 02 06 01 menopuolelle asetuksen (EU) N:o 1306/2013 43 artiklan nojalla.
                     
                  
                        Huom.
                     
                     
                        Vuoden 2022 nimikkeistö: 08, 02, 06, 01, 6200